recursal/SuperWikiNEXT-32B huggingface dataset:
**דוב הקרחון** (שם מדעי: *Ursus americanus emmonsii*), המכונה לפעמים גם **הדוב הכחול**, הוא תת-מין של הדוב השחור האמריקני עם צבע פרווה כחול-כסף או אפור. הדוב אנדמי אל דרום-מזרח אלסקה. הידע המדעי שקיים על דובים אלה הוא קטן ועדיין לא יודעים את הסיבה לצבע הייחודי של פרוותם. רוב הדובים השחורים האחרים בדרום מזרח אלסקה נמצאים תחת תת-מינים של הדוב השחור של אלסקה (*Ursus americanus pugnax*). מחלקת החקלאות של ארצות הברית מתארת את הדוב כאחד מכמה תת-מינים של הדוב השחור האמריקני, אם כי אין ראיות התומכות בזה פרט לצבעי הפרווה.

תכונות ייחודיות
---------------

התכונה העיקרית שמבדילה את דוב הקרחון משאר הדובים השחורים אחרים היא גוון הפרווה שלו, הנע בין כחול-כסף לאפור. תת-המין דווח על ידי דאל בשנת 1895. ניתן לראות הבדל צבעים בדובים בודדים, כאשר הגב והכתפיים שלהם בהירים, אך רגליהם והבטן שלהם יכולים להיות הרבה יותר כהים או אפילו שחורים.

נקבת דוב הקרחון (מימין) עם גוריה

תפוצה ובתי גידול
----------------

התפוצה של דובי הקרחון הם באזורי החוף של אלסקה בין קרוס סאונד וקייפ סנט אליאס לנסיך וויליאם סאונד ומפרץ הקרחון בדרום מזרח אלסקה, עם מספר תצפיות ממזרח לג'ונו, לאלסקה ולנהר הטאקו. אזור זה כולל את הפארק הלאומי של מפרץ הקרחון וחלקים של יער טונגאס הלאומי (יער גשם טרופי). אך ישנם מחקרים מעטים אשר מתעדים את תפוצת דוב הקרחון ביחד עם דובים שחורים אחרים. 

דוב הקרחון נושא את רוב המאפיינים של דובים שחורים אמריקנים כגון העדפות בית הגידול משלהם, מקורות מזון, גודל, תקופות הרבייה, והם מעדיפים יער עם נופים עבים ונופים עם הרבה צמחייה, אבל ניתן למצוא אותם גם באזורים מאוכלסים עירוניים. בית הגידול של דוב הקרחון תלוי בזמינות של מקור מזון, והם נעים בין יערות, אחואים, נחלים והרים בחיפוש אחר מזון ומקלט. בנוסף דובים אלה הם באופן כללי מטפסים המסוגלים להשתמש בעצים כמקום של הגנה מקלט. דוב הקרחון עובר למאורות שיכולות להיות עץ שהתהפך, סלע או מערה בתחילת החורף.

תזונה
-----

דובי הקרחון, כמו כל שאר הדובים השחורים האמריקנים האחרים הם אוכלי כל, כאשר התזונה שלהם משתנה בהתאם למקור המזון הזמין במהלך העונה והמיקום. התזונה שלהם כוללת זרדים ושורשים בתחילת האביב. במהלך הקיץ באלסקה, אלתית אדומה מרכיבה רכיב בתזונה חשוב מאוד והדוב תופס אותם בנחלים. באזורים מסוימים, הדובים אוכלים גם אייל קורא וצבאיים, ובמהלך הסתיו, הם אוכלים את שורשים בעלי עמילן ומגוון של גרגירים שנמצאים באלסקה כמו אוכמניות, פטל אדום, פטל וחמוציות.

רבייה
-----

הרגלי הרבייה הם כמו של כל דוב שחור אמריקני אחר; נקבת הדוב ממליטה בפעם הראשונה בגיל 3–5 שנים. תקופת הרבייה מתרחשת מיוני עד יולי. ההריון נמשך 235 ימים והגורים נולדים בינואר עד תחילת פברואר. בשל המגוון הגדול של תת-המינים של הדוב השחור האמריקני, ניתן לראות בטבע הכלאות בין תת-מינים. לכן, אפשר לראות דוב בצבע שחור מוליד דוב קרחון או להפך.

מחקר
----

מעט מאוד ידוע על סיבות גיוון הצבעים בפרוות דוב הקרחון, והדבר טומן בחובו איומים פוטנציאליים על עתידו הגנטי של דוב הקרחון[דרושה הבהרה]. יש השערות שדוב הקרחון התפתח מהכלאה בין דובים שחורים לדובי גריזלי.

קישורים חיצוניים
----------------

* דוב הקרחון, באתר ITIS (באנגלית)
* דוב הקרחון, באתר האנציקלופדיה של החיים (באנגלית)
* דוב הקרחון, באתר GBIF (באנגלית)
המדינות החברות באמנה
**אמנת וינה בנושא תעבורה בדרכים** (באנגלית: **Vienna Convention on Road Traffic**) היא הסכם בינלאומי אשר מטרתו לאפשר תעבורה בינלאומית בדרכים ולהגביר את הבטיחות בתעבורה באמצעות איחוד כללי התעבורה בין המדינות השותפות להסכם. האמנה הוכנה בוועידת האו"ם בנושא תעבורה בדרכים שהתקיימה בווינה (7 באוקטובר 1968 – 8 בנובמבר 1968). אותה ועידה אף קבעה את אמנת וינה בנושא תמרורים וסימני דרך.

כלי רכב חוצי גבולות
-------------------

אחת התרומות העיקריות של האמנה לנוהגים ברכב היא ההתחייבות של המדינות השותפות לאמנה להכיר בחוקיות כלי הרכב ממדינות שותפות אחרות. אולם, כלי הרכב חייב לעמוד בדרישות הבאות כדי שיוכל לצאת ממדינת הרישום שלו למדינות חברות אחרות:

* על הרכב חייבת להיות לוחית רישוי בחזית ומאחור, אף אם במדינת הרישום אין חובה להציג את לוחית הרישוי בחזית. אופנועים חייבים להציג לוחית רישוי מאחור בלבד. מספרי הרישוי חייבים להיות באותיות לטיניות ובספרות ערביות. בנוסף לאלה ניתן להציג על שלט הרישוי את מספר הרישוי באותיות אחרות.
* על הרכב יש להציג מאחור את סימן המדינה הייחודי. הנספח השלישי לאמנה מגדיר את ממדי השילוט הייחודי למדינות השונות והוא קובע כי השילוט יורכב מאותיות שחורות על רקע לבן אליפטי וכי אין הוא יכול להיות חלק מלוחית הרישוי של הרכב. במציאות, קיימות מדינות שוויתרו באופן הדדי על דרישת האותיות השחורות על רקע לבן, לדוגמה בין מדינות אירופאיות רבות (בהן השילוט האליפטי הלבן יכול להיות מוחלף על ידי פס כחול על גבי לוחית הרישוי, בצד מספר הרישוי של הרכב. כך גם בישראל.) וכן בין קנדה, ארצות הברית ומקסיקו (בהן שם המדינה או הפרובינציה מוטבע על רקע שלט הרישוי).
* על הרכב לעמוד בכל הדרישות הטכניות כדי שמבחינה חוקית יוכל לנוע בדרכים בארץ הרישום שלו. בכל עת שקיימות דרישות טכניות נוגדות (לדוגמה, הגה מימין או משמאל), הרכב יורשה לנוע אף במדינות שותפות להסכם, מחוץ למדינת הרישום.
* הנהג חייב לשאת את מסמכי הרישום של הרכב, אם הרכב אינו רשום על שם אחד מנוסעיו (לדוגמה, רכב מושכר), על הנהג לשאת מסמך המוכיח את זכותו להחזיק ברכב.
* האמנה אף מפרטת את דרישות המינימום לציוד בטיחות וציוד מכני החייב להיות בכלי הרכב ומגדירה את סימני הזיהוי המאפשרים לזהות את מדינת הרישום של הרכב.

סין היא המדינה הבולטת ביותר שאיננה חתומה על אמנת וינה. כל כלי הרכב הזרים בסין חייבים להיות מצוידים בלוחיות רישוי סיניות. דרישה זו חלה אף על כלי רכב בעלי לוחיות רישוי מהונג קונג ומקאו, אף שהן בשליטת סין.

מצרים גם היא אינה חתומה על אמנת וינה וכל רכב זר שנכנס למדינה מחויב לקבל רישיון רכב, ביטוח ולוחיות רישוי מצריות. הדוגמה הבולטת ביותר היא כלי רכב מישראל החוצים את הגבול לחצי האי סיני ונדרשים לרכוש ביטוח, להוציא רישיון רכב מצרי ולהחליף את לוחיות הרישוי הישראליות בלוחיות מכס זמניות שהן לוחיות רישוי מצריות בצבע צהוב שנדרשות להיות מוצגות על כלי הרכב עד יציאתו מגבולות מצרים.

קישורים חיצוניים
----------------

ויקישיתוף מדיה וקבצים בנושא **אמנת וינה בדבר תעבורה בדרכים** בוויקישיתוף   **המזהה לא מולא ולא נמצא בוויקינתונים, נא למלא את הפרמטר.**
* אמנת וינה בנושא תעבורה בדרכים
**האקה** (בבורמזית: **ဟားခါးမြို့း**) היא עיר במערב מיאנמר המהווה את בירתה של מדינת צ'ין (אנ'). העיר שוכנת באזור הררי בגובה 1,867 מטר מעל פני הים והינה אחת הערים הקרות במיאנמר.

היסטוריה
--------

האקה נוסדה בסביבות שנת 1400 על ידי הקבוצה האתנית לאי (אנ'). האזור נשלט על ידי צ'יפים מקומיים במשך דורות רבים והעיר כללה יותר מ-600 בתים כאשר הכוחות הבריטיים הגיעו להאקה ב-1889. הבריטים כבשו את האקה ב-19 בינואר 1890, כחלק מפעולתם "להכניע את שבטי הפרא" בדיוויזיית גבעות ארקן, כפי שנקרא האזור אז. מאוחר יותר יצרה הממשלה הבריטית חלוקה אדמיניסטרטיבית מסוג תת-חטיבה והאקה הפכה לעיירה כמה שנים מאוחר יותר.

זוג המיסיונרים הבפטיסט האמריקאי הראשון, ארתור קרסון (1860-1908) ואשתו לורה (1858–1942) שהגיעו להאקה ב-15 במרץ 1899 פתחו תחנת מיסיון במטרה להפיץ את הנצרות בקרב אנשי הצ'ין. (אנ')

כשבורמה קיבלה עצמאות מהשלטון הבריטי ב-1948, הפכה האקה לעיר חשובה כמרכז לאחת מחלקות המשנה הדיוויזיה המיוחדת צ'ין, שפאלאם (אנ') הייתה בירתה באותה תקופה. החטיבה המיוחדת של הסנטר בוטלה כמדינת הסנטר בשנת 1974, אז הפכה האקה לבירת מדינת צ'י. הדבר הביא לזרם של עובדי ממשלה, פיתוח דיור והרחבה של העיר. האקה הפכה בסופו של דבר לעיר הגדולה ביותר במדינת צ'י עם כ-20,000 תושבים.

קישורים חיצוניים
----------------

ויקישיתוף מדיה וקבצים בנושא **האקה** בוויקישיתוף

הערות שוליים
------------

1. ↑  *Census Report*. The 2014 Myanmar Population and Housing Census. Vol. 2. Naypyidaw: Ministry of Immigration and Population. במאי 2015. p. 51. `{{cite book}}`:  (עזרה)
2. ↑  Hakha township, the Capital City
3. ↑  "Myanmar: Regions, States, Major Cities & Towns - Population Statistics, Maps, Charts, Weather and Web Information".
מחמוד ברזאנג'י (1919), המנהיג הראשון של הפשמרגה.
**פֶּשְׁמֶרגֶה** (בכורדית: **Pêşmerge**) הוא כינוי ללוחמים כורדים. הפירוש המילולי בכורדית הוא: פש = אחרי, מרג = המוות (או אלו העוקבים את המוות). "הפשמרגה הכורדית" הן מיליציות כורדיות שקמו בתחילת שנות ה-30 של המאה העשרים לאחר נפילת האימפריה העות'מאנית ודעיכת שלטון השושלת הקאג'ארית באיראן, אשר שלטו יחדיו באזור. הפשמרגה הכורדית מכילה נשים לוחמות בשורותיה. עבור כורדים המושג פשמרגה מייצג כל מי שמוכן להילחם עבור זכויותיהם.

ללוחמי הפשמרגה יצא שם של לוחמים נועזים, מסודרים ואפקטיביים, אשר נותנים בפועל הגנה לכל המעוניין בכך, כולל מספר מיעוטים החיים באזוריהם אוכלוסייה כורדית. הכורדים ושאר מיעוטים סובלים לעיתים קרובות מיחס עוין מהשלטונות, יחס זה כולל אפליה חברתית ולפעמים גם פוגרומים אלימים.

הפשמרגה היו חלק פעיל בלכידת סדאם חוסיין במהלך הפלישה האמריקאית לעיראק. וכן תפסו שליח אישי של בן לאדן ב 2004, מעשה אשר הוביל בסופו של דבר את ה-CIA ללכידתו.

פשמרגה הוא כיום גם השם הרשמי של הכוחות המזוינים של הממשלה האזורית של כורדיסטן (**K**urdistan **R**egional **G**overnment או **KRG**) באזורים בהם ישנה אוטונומיה כורדית.

ב-2014 בעקבות מתקפה של המדינה האסלאמית על כורדיסטן העיראקית, הפשמרגה וכוחות צבאיים כורדים נוספים ממדינות שכנות החלו במלחמה נגד המדינה האסלאמית בשטחי עיראק וסוריה.

היסטוריה
--------

פרק זה לוקה בחסר. אנא תרמו לוויקיפדיה והשלימו אותו. 
### כוחות כורדיים במלחמת העולם הראשונה

 ערך מורחב – **המערכה בקווקז במלחמת העולם הראשונה**  

במהלך מלחמת העולם הראשונה, שרתו כוחות כורדיים ביחידות של כוחות סדירים ומילואים בצבא העות'מאני. הכורדים היוו רוב בארמייה התשיעית וסיפקו חיילים לקרבות רבים וכן ליחידות פרשים. כוחות אלו, יחד עם ניסיונם והיכרותם עם השטח היוו משקל בקרבות במזרח האימפריה העות'מאנית.

פשמרגה בעיראק
-------------

לוחמי פשמרגה מודרניים במערכה מול דאעש בגבול סוריה
### פשמרגה בעיראק המודרנית (1958-2003)

פרק זה לוקה בחסר. אנא תרמו לוויקיפדיה והשלימו אותו. 
### פשמרגה בעיראק החדשה (מ-2003 ואילך)

פרק זה לוקה בחסר. אנא תרמו לוויקיפדיה והשלימו אותו. 
הארגון פעל באופן נרחב בעיראק ובסוריה בתמיכתן של ארצות הברית, צרפת, וגרמניה. ישראל סייעה לארגון על ידי שליחת תחמושת והארגון הצליח לפגוע בדאעש.

ראו גם
------

* היחידות להגנת העם

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **פשמרגה** |
**חאבייר אדולפו אלטמירנו אלטמירנו** (בספרדית: **Javier Adolfo Altamirano Altamirano**; נולד ב-21 באוגוסט 1999 בטלקוואנו שבצ'ילה) הוא כדורגלן צ'יליאני המשחק בעמדת הקשר ההתקפי בקבוצת אסטודיאנטס לה פלאטה מליגת העל הארגנטינאית ובנבחרת צ'ילה.

קריירת מועדונים
---------------

אלטמירנו גדל במחלקת הנוער של ואצ'יפאטו. הוא ערך 149 הופעות ליגה במדי המועדון במסגרת ליגת העל הצ'יליאנית, בהן הבקיע 15 שערים.

ב-18 באוגוסט 2023 חתם אלטמירנו על חוזה לשלוש שנים וחצי באסטודיאנטס לה פלאטה מליגת העל הארגנטינאית.

ב-28 ביולי 2022 חתם על חוזה לשלוש שנים בצסק"א מוסקבה מליגת העל הרוסית. ב-6 באוגוסט ערך את הופעת הבכורה שלו במועדון, בניצחון 1–4 על פאקל וורונז' במסגרת המחזור הרביעי בליגה לעונת 2022/2023. בעונתו הראשונה במועדון ערך 26 הופעות ליגה, וכן זכה בגביע הרוסי.

קריירה בינלאומית
----------------

ב-11 ביוני 2023 ערך אלטמירנו את הופעת הבכורה שלו בנבחרת צ'ילה, בניצחון 0–3 על נבחרת קובה במשחק ידידות.

קישורים חיצוניים
----------------

* פרופיל, באתר Transfermarkt
* פרופיל, באתר Soccerway

הערות שוליים
------------

1. ↑  Estudiantes de La Plata oficializa la llegada del volante de Huachipato Javier Altamirano באתר La Tercera, ‏ 18 באוגוסט 2023 (בספרדית)
2. ↑  Виктор Мендес пополнил состав красно-синих באתר הרשמי של צסק"א מוסקבה, 28 ביולי 2022 (ברוסית)
נתיב מסעה של לייג'רסטם אל הקוטב הדרומי (כחול) על כביש חוצה הקוטב הדרומי (אדום)
מריה לייג'רסטם מדוושת באופניים עם כל הציוד עליהם
**מריה לייג'רסטם** (באנגלית: **Maria Leijerstam**; נולדה ב-14 ביוני 1978) היא שיאנית גינס, הרפתקנית ולשית, והראשונה שהגיעה אל הקוטב הדרומי באופניים.

קריירה
------

לייג'רסטם היא ילידת אברדייר שבוויילס. ב-27 בדצמבר 2013 הגיעה אל הקוטב הדרומי, לאחר מסע אופניים שנמשך 10 ימים, 14 שעות ו-56 דקות, מקצה יבשת אנטארקטיקה עד הקוטב הדרומי. את כל הדרך עשתה בדיווש על אופניה, בכך השיגה גם שיא עולם חדש במשך הזמן למסע בכוח שרירי אדם בלבד מחוף אנטארקטיקה אל הקוטב. אופני הקוטב של לייג'רסטם תוכננו במיוחד לצורך מסע זה, והם היחידים במינם בעולם. 

מסעה של לייג'רסטם החל ב-17 בדצמבר 2013, בקצה מדף הקרח רוס, 85°27.066′S 150°3.044′W﻿ / ﻿85.451100°S 150.050733°W﻿ / -85.451100; -150.050733, דרך רכס ההרים הטראנס-אנטארקטיים, על קרחון לוורט. הגובה המקסימלי שהגיעה אליו במסעה היה 2,941 מטר. גובה הקוטב הדרומי הוא 2,835 מטר.

מסע האופניים הייחודי של לייג'רסטם התאפשר הודות לקיומו של כביש חוצה הקוטב הדרומי, המשמש להעברת דלק אל התחנה האנטארקטית אמונדסן-סקוט. עם זאת, סחף שלג שהצטבר על נתיב הנסיעה הקשה על ההתקדמות, שבה לא נעזרה בשום אמצעי פרט לכוח שריריה. בסך הכל גמאה לייג'רסטם 638 ק"מ, בין 10 ל-17 שעות ביום ללא ימי מנוחה. בדרכה אל הקוטב הדרומי נאלצה לייג'רסטם לעקוף אזור בתרונים רחב ידיים מעל קרחון לוורט. בתרונים כאלה היוו מכשולים אימתניים במשלחות קודמות אל הקוטב הדרומי ואף גבו חיי אדם. משך המסע הרגיל מתחנת מקמרדו עד הקוטב הדרומי, בטרקטורים זחליליים הגוררים מזחלות, נמשך כ-40 ימים.

הטמפרטורה הנמוכה ביותר שנמדדה במהלך מסעה הייתה 29 מעלות צלזיוס מתחת לאפס, שרישומן קשה פי כמה מחמת הרוחות המקפיאות.

קישורים חיצוניים
----------------

ויקישיתוף מדיה וקבצים בנושא **מריה לייג'רסטם** בוויקישיתוף
* אתר האינטרנט הרשמי של מריה לייג'רסטם
* מריה לייג'רסטם, ברשת החברתית פייסבוק
* מריה לייג'רסטם, ברשת החברתית אינסטגרם
* מריה לייג'רסטם, ברשת החברתית LinkedIn
* אתר וייטאייסייקל, מריה לייג'רסטם, שיאנית גינס (אורכב 03.03.2016 בארכיון Wayback Machine)
* בנג'מין רייט, "האינדפנדנט", 27 בדצמבר 2013
הפתח של מוזיאון השואה
**מרכז הזיכרון והסובלנות לשואה של מחוז נסאו** (באנגלית: **Holocaust Memorial and Tolerance Center of Nassau County** (**HMTC**)) הוא מוזיאון, מרכז סובלנות ואנדרטת זיכרון לשואה, בחוף הצפוני של לונג איילנד בניו יורק, ארצות הברית. המוזיאון ומרכז הסובלנות ממוקמים בתוך אחוזת וולווין, במה שהוא כיום שמורת וולווין. האנדרטה כוללת גם גן הצמוד, שתוכנן על ידי האחים אולמסטד.

היסטוריה
--------

מרכז הזיכרון והסובלנות לשואה של מחוז נסאו נוסד בשנת 1992, על ידי ניצול השואה בוריס צ'ארטן. כוונתו של צ'ארטן לא הייתה רק ללמד את ההיסטוריה של השואה, אלא גם לחנך אנשים על הרע שבשנאה, דעות קדומות וחוסר סובלנות, כולל אנטישמיות, גזענות ובריונות.

שרטן שימש כיושב הראש הראשון של המוזיאון עם פתיחתו ב-1994. ב-1996 נפתחה במוזיאון ספריית הזיכרון של לואי פוזנר, האוסף הגדול ביותר בלונג איילנד על השואה, רצח עם, אנטי אפליה וצורות אחרות של שנאה.

הרייט פראט הקימה את הגן מסביב לאחוזה, לאחר מותה הגן נרקב ונהרס. כמה שנים לאחר פתיחת המוזיאון החלו לשפץ את הגן, ובשנת 2003 הגן נפתח מחדש. הגן הוקדש למיליון וחצי הילדים היהודים שנהרגו בשואה ולכל שאר הילדים שנהרגו במהלך מלחמת העולם השנייה.

קישורים חיצוניים
----------------

* אתר האינטרנט הרשמי של מרכז הזיכרון והסובלנות לשואה של מחוז נסאו

הערות שוליים
------------

1. 1 2 3  "Timeline". *Holocaust Memorial & Tolerance Center of Nassau County* (באנגלית). נבדק ב-2022-11-06.
**היינץ אאוארסוואלד** (בגרמנית: **Heinz Auerswald**; ‏26 ביולי 1908 – 5 בדצמבר 1970) היה עורך דין גרמני וחבר האס אס בגרמניה הנאצית. אל האס אס הצטרף ב-1933. בשנת 1937 הצטרף למפלגה הנאצית.

ביוגרפיה
--------

### ראשית חייו

אאוארסוואלד נולד בברלין. את נעוריו בילה עם אמו וקרוביו בכפר. הוא למד בבית ספר יסודי ובתיכון בברלין. ב-1927 סיים את לימודיו ועבד שלוש שנים ב-Knorr-Bremse (חברת טכנולוגיית תחבורה) בברלין. הוא למד משפטים והשלים דוקטורט בתחום.

### במפלגה הנאצית

 17 בנובמבר 1941 - הודעה פומבית על הוצאתם להורג של שמונה תושבים יהודים בגטו ורשה בעוון מעבר הגבול, חתומה על ידי אאוארסוואלד
ב-7 ביוני 1933 הפך לחבר באס אס. הוא היה הנציב הגרמני של גטו ורשה (Kommissar für den jüdischen Wohnbezirk) מאפריל 1941 עד נובמבר 1942. הנאצים תיארו את עצמם כמנהלי "מדיניות פרודוקטיבית של עצמאות כלכלית המספקת לגטו חומרים חיוניים לתושביו לשם הישרדות מתמשכת עד לאימוץ הפתרון הסופי", אך במציאות כבר ניסו להשיג את המטרה הנאצית של השמדת יהדות אירופה באמצעות רעב ומחלות שנגרמו מתנאי חיים גרועים.

"צפיפות ומחסור במזון הביאו לשיעור תמותה גבוה ביותר בגטו. כמעט 30 אחוז מאוכלוסיית ורשה נדחסו ב-2.4 אחוז משטחה של העיר. הגרמנים קבעו מנת מזון ליהודים של 181 קלוריות בלבד ביום. עד אוגוסט 1941, יותר מ-5,000 איש בחודש נכנעו לרעב ולמחלות." קיימת לפחות הוראה אחת שנתן אאוארסוואלד להוצאתם להורג של יהודים שנמלטו מהגטו מ-17 באוקטובר 1941. הגירושים ההמוניים של יהודים מהגטו למחנה ההשמדה טרבלינקה החלו ב-22 ביולי 1942, בזמן שאאוארסוואלד היה נציב הגטו.

לאחר המלחמה
-----------

לאחר המלחמה היה אאוארסוואלד פעיל כעורך דין בדיסלדורף. התביעה הציבורית בדורטמונד החלה בחקירה ראשונית מאוחרת על השתתפותו בפשעי מלחמה נאציים, אך זו הופסקה עקב מותו של אאוארסוואלד ב-1970.

לקריאה נוספת
------------

* Gutman, Yisrael (1989). *The Jews of Warsaw, 1939–1943: Ghetto, Underground, Revolt* (reprinted ed.). Bloomington and Indianapolis: Indiana University Press. pp. 38, 68, 80, 94, 99–100, 102. ISBN 978-0253205117.

קישורים חיצוניים
----------------

ויקישיתוף מדיה וקבצים בנושא **היינץ אאוארסוואלד** בוויקישיתוף

הערות שוליים
------------

1. ↑  "Holocaust Encyclopedia - Historical film footage - Conditions in the Warsaw Ghetto". USHMM - United States Holocaust Memorial Museum.
2. ↑  Klee, Ernst (2011). Das Personenlexikon zum Dritten Reich. Wer war was vor und nach 1945 (in German). Koblenz: Edition Kramer. p. 21. מסת"ב 978-3-98114834-3.

|  |  |
| --- | --- |
| בקרת זהויות עריכת הנתון בוויקינתונים | 
* GND: 123488419
* ISNI: 0000 0000 1637 741X
* VIAF: 37826989
* WorldCat: viaf-37826989

 |

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"היינץ אאוארסוואלד"**.
|  |
| --- |
| **הערך נמצא בשלבי עבודה**: כדי למנוע התנגשויות עריכה ועבודה כפולה, אתם מתבקשים שלא לערוך את הערך בטרם תוסר ההודעה הזו, אלא אם כן תיאמתם זאת עם מניח התבנית. |
| אם הערך לא נערך במשך שבוע ניתן להסיר את התבנית ולערוך אותו, אך לפני כן רצוי להזכיר את התבנית למשתמש שהניח אותה, באמצעות הודעה בדף שיחתו. |

אוניברסיטת אל-אקצא היא מוסד להשכלה גבוהה בעיר עזה. האוניברסיטה הוקמה בשנת 1955 והיא המוסד הממשלתי הוותיק ביותר להשכלה גבוהה ברצועת עזה. באוניברסיטה לומדים כ-26,000 סטודנטים.

היסטוריה

אוניברסיטת אל-אקצא הוקמה בשנת 1955 על ידי ממשלת מצרים כמכון להכשרת מורים בשם "מכללה להוראה על שם בדר". עם השנים נוספו למכללה מחלקות אקדמיות במגוון נושאים, ובשנת 1991 הוכרה כמכללה להשכלה גבוהה. בשנת 2000 שינתה את שמה לאוניברסיטת אל-אקצא.

רוב מבני האוניברסיטה נמצאים בעיר עזה. הפקולטה לרפואה, הספרייה המרכזית ומרכז כנסים נמצאים בקמפוס האוניברסיטה בחאן יונס.

האוניברסיטה שיתפה פעולה במחקרים מדעיים עם אוניברסיטאות שונות, בהן אוניברסיטאות בבלגיה, מלזיה, מצרים, מרוקו, ספרד וצרפת.

פקולטות

הפקולטה למדע שימושי
הפקולטה לאמנות ומדעי האדם
הפקולטה לחינוך
הפקולטה לאמנויות יפות
הפקולטה לתקשורת
הפקולטה לניהול וכלכלה
הפקולטה לספורט
הפקולטה לטכנולוגיית מידע
הפקולטה לרפואה

בכל הפקולטות קיימות מגמות לימוד לתואר ראשון, וברובן גם לתואר שני. חלק מהפקולטות משתפות פעולה בתוכנית הלימודים עם אוניברסיטת עין שמס בקהיר.
**בונגאני זונגו** (באנגלית: **Bongani Zungu**; נולד ב-9 באוקטובר 1992 בדודוזה שבדרום אפריקה) הוא כדורגלן דרום אפריקאי המשחק בעמדת הקשר בקבוצת אמיין מליגת המשנה הצרפתית ובנבחרת דרום אפריקה.

קריירת מועדונים
---------------

זונגו הצטרף לאוניברסיטת פרטוריה מדינמוס בתחילת עונת 2012/2013, ועזר למועדון לסיים במקום השמיני בעונת הבכורה שלו בליגת העל הדרום-אפריקאית. בתום העונה עבר לממלודי סאנדאונס, גם היא מליגת העל הדרום-אפריקאית. הוא שיחק במועדון במשך שלוש עונות, בשתיים מתוכן זכה באליפות דרום אפריקה, כשהוא עורך 58 הופעות ליגה ומבקיע שער אחד.

ב-20 בינואר 2016 פורסם כי זונגו יעבור לוויטוריה דה גימארייש מליגת העל הפורטוגלית בתום עונת 2015/2016. הוא ערך 19 הופעות ליגה במועדון, והבקיע שער אחד.

ב-31 באוגוסט 2017 הצטרף זונגו לאמיין מליגת העל הצרפתית.

ב-5 באוקטובר 2020 הושאל זונגו לגלאזגו ריינג'רס מליגת העל הסקוטית. ב-8 בנובמבר הוא ערך את הופעת הבכורה שלו במועדון, בניצחון 8-0 על המילטון אקדמיקל במסגרת המחזור ה-14 בליגה. בסך הכל ערך זונגו 14 הופעות ליגה במשך תקופת ההשאלה, ובתום עונת 2020/2021 זכה עם גלאזגו ריינג'רס באליפות סקוטלנד.

קריירה בינלאומית
----------------

ב-17 באוגוסט 2013 ערך זונגו את הופעת הבכורה שלו בנבחרת דרום אפריקה, בניצחון 2-0 על נבחרת בורקינה פאסו במשחק ידידות. ב-15 בנובמבר 2013 הוא הבקיע את שער הבכורה שלו בנבחרת, בניצחון 3-0 על נבחרת סווזילנד במשחק ידידות.

הוא היה חלק מסגל נבחרת דרום אפריקה בטורנירים גביע אפריקה לאומות 2015 וגביע אפריקה לאומות 2019.

תארים
-----

ממלודי סאנדאונס
* אליפות דרום אפריקה (2): 2013/2014, 2015/2016
* הגביע הדרום אפריקאי (1): 2014/2015
* גביע הליגה הדרום אפריקאית (1): 2015/2016

גלאזגו ריינג'רס
* אליפות סקוטלנד (1): 2020/2021

קישורים חיצוניים
----------------

ויקישיתוף מדיה וקבצים בנושא **בונגאני זונגו** בוויקישיתוף

* פרופיל, באתר Transfermarkt
* פרופיל, באתר Soccerway
* פרופיל, באתר WorldFootball.net
* פרופיל, באתר National Football Teams
* פרופיל, באתר FootballDatabase.eu

הערות שוליים
------------

1. ↑  University of Pretoria coach Steve Barker says the new signings have replaced Aubrey Ngoma, Bongani Zungu and Mame Niang – News באתר Kick Off, ‏ 23 ביולי 2013 (באנגלית)
2. ↑  OFFICIAL: Zungu to join Guimaraes באתר Kick Off, ‏ 20 בינואר 2016 (באנגלית)
3. ↑  Bongani Zungu joins Rangers from Amiens on loan with option for permanent move באתר BBC, ‏ 5 באוקטובר 2020 (באנגלית)
**יעקב בן יצחק קורסונו**, הידוע גם בשמות יעקב אלכוארסי, יעקוב קורסינו, יעקב בן אָבּי אברהם יצחק אל-קורסוּנו) היה אסטרונום יהודי בן המאה ה-14 שפעל בחצרו של מלך אראגון פדרו הרביעי.

פעילותו המדעית
--------------

בשנת 1359, המלך פדרו הרביעי הזמין את האסטרונום הנוצרים פֶּרֶה גילברט (Pere Gilbert) ואת תלמידו דלמציוס סֶסְפּלָנֶס (Dalmau SesPlanes) לחבר טבלאות אסטרונומיות על בסיס עבודות של אסטרונומים מוסלמים שהיו שמורות בספריית הארמון. על בסיס אותו מידע, הם בנו עבורו בשנת 1361 דגם מפואר של כיפת השמיים המתאר קבוצות כוכבים, כוכבים וגופים אחרים. לאחר מותו של פֶּרֶה גילברט, בשנת 1362, תלמידו המשיך את עריכת הטבלאות שהסתיימה בשנת 1366.

בקולופון הראשון בנוסח העברי של חיבורו על האצטרולב, יעקב קורסונו מציין שהוא עבד בברצלונה בין השנים 1378 – 1380 לפי הזמנתו של המלך פדרו הרביעי וכי מונה למתרגם בית המלוכה בשנת 1380.

תחילה הוטל עליו להשלים את עריכתן של הטבלאות האסטרונומיות של פֶּרֶה גילברט, לכלול בהן שיטות חישוב נהוגות בידי האסטרונומים היהודים והנוצרים ולתרגם אותן מקטלאנית לעברית. הטבלאות האסטרונומיות הידועות בשם "טבלאות ברצלונה" הושלמו בשנת 1381.

במדריך המלווה את הטבלאות שלושה עשר פרקים והקדמה של המלך פדרו הרביעי.

במדריך מוסבר כיצד לבצע תרגום תאריכים בין לוח השנה הנוצרי ללוח השנה המוסלמי, כיצד להתאים את תנועת הכוכבים לערים שנמצאות מזרחה או מערבה מברצלונה, כיצד לחשב את מיקום הכוכבים, השמש והירח, את שעות היום והלילה ואת מועדי הירח המלא וליקויי החמה והירח.

בשנת 1378, במקביל לעריכת הטבלאות, אל-קורסונו כתב בעברית חיבור בשם "ביאור עשיית האצטורל" (הוראות לבניית אצטרולב) שהיה לפי דבריו תרגום של חיבור באותו נושא שכתב בשנת 1376 בסביליה:

> 
> והייתה השלמתה שנת חמשת אלפים ומאה ושלשים ושש לאלוף הששי במניין שאנו מונין בלישביליא. והעתקתי מלשון ערבי אל לשון עברי בחדש אלול בברצלונה מתא שנת כי לק"ח טוב נתתי לכם
> 
> 
> 
> 

אל-קורסונו תרגם מערבית לעברית גם את החיבור בנושא האצטרולב שכתב האסטרונום המוסלמי Ibn As-Saffar במאה ה-11.

ראו גם
------

* יהדות קטלוניה

הערות שוליים
------------

1. ↑  Laura Fernández Fernández, **The Libro de las tablas alfonsíes : New Documentary and Material Sources**, Turnhout, Belgium: Brepols Publishers, 2022-01, עמ' 21–55, מסת"ב 978-2-503-59520-7. (באנגלית)
2. ↑  A Treatise On The Construction of Astrolabes by Jacob Ben Abi Abraham Isaac Al-Corsuno (Barcelona, 1378) : Edition, Translation and Commentary | PDF | Circle | Hour, Scribd (באנגלית)
3. ↑  Taules PereII Millas, TEXTO CATALAN DE LAS TABLAS ASTRONOMICAS (CANONES) DEL REY DON PEDRO EL CEREMONIOSO, A BASE DE LA REDACCION DEFINITIVA DEL JUDlO JACOB CORSINO
4. ↑  Josefina Rodríguez-Arribas, HEBREW EDITION OF THE TREATISE ON THE CONSTRUCTION OF AN ASTROLABE BY JACOB BEN ABI ABRAHAM ISAAC AL-CORSUNO

|  |  |
| --- | --- |
| בקרת זהויות עריכת הנתון בוויקינתונים | 
* GND: 1156310016
* VIAF: 4933152451242406650002
* WorldCat: viaf-4933152451242406650002

 |
**מת'יו הדסון-סמית'** (באנגלית: **Matthew Hudson-Smith**; נולד ב-26 באוקטובר 1994) הוא אתלט בריטי, סגן אלוף העולם (בודפשט 2023), זוכה מדליית ארד באליפות העולם (יוג'ין 2022), פעמיים ברציפות אלוף אירופה (ברלין 2018 ומינכן 2022), שיאן אירופה ו-5 פעמים אלוף בריטניה (2016–2019 ו-2022) בריצת 400 מטר.

ביוגרפיה
--------

### 2022

#### מדליית ארד באליפות העולם

באליפות העולם שנערכה ביוג'ין, אורגון, ארצות הברית ביולי זכה במדליית ארד בריצת 400 מטר בתוצאה של 44.66 שניות, אחרי מייקל נורמן מארצות הברית (44.29 שניות) וקיראני ג'יימס מגרנדה (44.48 שניות). בשלב חצי הגמר הוא סיים שני במקצה הראשון, אחרי נורמן, בתוצאה של 44.38 שניות ועלה שני לשלב הגמר. 

### 2023

#### סגן אלוף העולם

באליפות העולם שנערכה בבודפשט, הונגריה באוגוסט 2023 זכה במדליית כסף בריצת 400 מטר בתוצאה של 44.31 שניות, אחרי אנטוניו ווטסון מג'מייקה (44.22 שניות) ולפני קווינסי הול מארצות הברית (44.37 שניות). בשלב חצי הגמר הוא ניצח את המקצה השני בשיא אירופה חדש של 44.26 שניות, שיפור לשיא הוותיק בן 36 השנים של תומאס שונליבה ממזרח גרמניה 44.33 שניות שנקבע באליפות העולם ברומא (44.33 שניות).

שיאים אישיים
------------

### אצטדיון

* ריצת 400 מטר: 44.26 שניות (2023), **שיא אירופה**

קישורים חיצוניים
----------------

ויקישיתוף מדיה וקבצים בנושא **מת'יו הדסון-סמית'** בוויקישיתוף   **המזהה לא מולא ולא נמצא בוויקינתונים, נא למלא את הפרמטר.**
|  |
| --- |
| **הערך נמצא בשלבי עבודה**: כדי למנוע התנגשויות עריכה ועבודה כפולה, אתם מתבקשים שלא לערוך את הערך בטרם תוסר ההודעה הזו, אלא אם כן תיאמתם זאת עם מניח התבנית. |
| אם הערך לא נערך במשך שבוע ניתן להסיר את התבנית ולערוך אותו, אך לפני כן רצוי להזכיר את התבנית למשתמש שהניח אותה, באמצעות הודעה בדף שיחתו. |

המכללה האוניברסיטאית למדעים יישומיים (UCAS) היא מוסד להשכלה גבוהה בעזה, שנוסד בשנת 1998. במכללה כ-60 מגמות לימוד לתואר ראשון בתחומי ההנדסה, מדעי הבריאות, טכנולוגיה, מנהל, חינוך ומדעי הרוח, ולומדים בה כ-8,000 סטודנטים וסטודנטיות. בנוסף למסלולי תואר ראשון מתקיימים במכללה קורסים מקצועיים קצרים יותר, הנמשכים שנה או שנתיים.

במכללה פועלת גם חממת מיזמי סטארט-אפ התומכת ביזמים מרצועת עזה. החממה ממומנת מתרומות, ללא מטרות רווח.

היסטוריה

המכללה נוסדה בשנת 1998 כיוזמה של משרד החינוך הפלסטיני. בשנת 2007 הפכה למכללה אוניברסיטאית. באותה שנה נפתחה שלוחה של המכללה בחאן יונס.

מלגות

המכללה מעניקה מספר סוגים של מלגות וסיוע כלכלי לסטודנטים. בין השאר מוענקות מלגות לסטודנטים מצטיינים, בוגרי תיכון מצטיינים, סטודנטים שהצטיינו בשינון הקוראן, אנשים עם מוגבלות מוטורית או ליקויי ראייה, בני זוג וצאצאים של שהידים, ילדי אסירים ביטחוניים, ונפגעי תוקפנות במבצע צוק איתן.

שיתופי פעולה

למכללה פרויקטים רבים בהם היא משתפת פעולה עם אוניברסיטאות רבות בעולם, בהן אוניברסיטת מלאיה וכן אוניברסיטאות בדרום אפריקה, איטליה, טורקיה, מצרים, עיראק, ספרד ומרוקו.
**דחה אותו בשה"י פה"י** הוא ביטוי יהודי שמקורו בתלמוד, ומשמעו דחייה של דבר ללא סיבה אמיתית.

מקור הביטוי
-----------

במסכת מגילה נדרשת תלונתו של המן על היהודים:

> 
> "ואת דתי המלך אינם עושים" – דמפקי לכולא שתא ב**שה"י פה"י** (תרגום: שמוציאים את כל השנה בשה"י פה"י)
> 
> 
> 
> — תלמוד בבלי, מסכת מגילה, דף י"ג, עמוד ב'
> 

רש"י, בפירושו לתלמוד, פירש את "שה"י פה"י" כראשי תיבות של "שבת היום, פסח היום" – כלומר, על פי המדרש, לדברי המן היהודים כל הזמן מתבטלים מעבודה, כי יש להם ימים רבים האסורים במלאכה, או שהם כל הזמן עסוקים בהכנות לשבת ולחגים ולכן המלך אינו נהנה מתשלומי המסים שלהם, שיוצאים נמוכים. הבן איש חי מסביר את ההתייחסות לפסח דווקא בכך שהיהודים כל השנה עסוקים בהכנות לפסח בדאגה למצות שמורות.

לטענת זאב בן-חיים, פירושו של רש"י הוא אטימולוגיה עממית, שכן בכתבי היד העתיקים אין מופיעים הגרשיים (כך לדוגמה, בכתב יד אוקספורד: "דמפקי לה לשתא ב**שיהי פיהי**"), וכמו כן, קשה להניח ראשי תיבות עבריים במשפט ארמי, מה גם שראשי תיבות אלו אינם מופיעים בשום מקום אחר בספרות חז"ל.
מהשוואה עם ניבים ארמיים קרובים, הסורית והמנדעית, טוען בן-חיים כי שהי ופהי הם שמות עצם ארמיים, שעניינם שיהוי ודחייה. כך מצוי הביטוי "שאייא ופאייא" מספר פעמים בספרות המנדעית, למשל בספר הגינזא רבא.

שימושים בעברית וביטויים נגזרים
------------------------------

בכתבה שהופיעה ב"הצופה" על שביתת הרעב של 20 מובטלים, הם טוענים: "ניסו לדחות אותנו **בשה"י פה"י** רק כדי לדחות את השביתה"

יוסי ביילין כתב על התורמים לישראל שמעכבים מדי פעם את תרומתם, או הבטחתם לתרומה, וכשבאים לבקש מהם מדי פעם, "הם דוחים **בשה"י פה"י**, וצריך לבוא אליהם שוב ושוב".

מן הביטוי נגזר גם הניסוח "בלי שהיות ופהיות" שמשמעו "ללא דיחוי". הצירוף "שהיות ופהיות" עשוי לרמז על שהות ועל קולות נהייה ופעייה. בתצורתו זו מופיע הביטוי ברבים מספריו של מאיר שלו, למשל בפרק הפותח את ספרו פונטנלה:

> 
> הגבר הקשיש-הקירח אמר דבר-מה. האשה הפרחונית-הצעירה צחקה. הוא הצמיד את הבקבוק אל שפתיו, לגם לגימה אחרונה והשליכו בפאת שדה החיטה. קול נפץ קטן נשמע, ומיד - **בלי שהיות ופהיות**, כמו שאומרים אצלנו במשפחה - זרחו מן האדמה אלף עיניים ירוקות, שהשתלהבו וכבו תוך מעופו של החיוויאי.
> 
> 
> 
> — מאיר שלו, פונטנלה, פרק ראשון
>

ראו גם
------

* דחיינות
* בוקרה פיל מישמיש
* פסחא של הסוסים

קישורים חיצוניים
----------------

| מיזמי קרן ויקימדיה |
| --- |
| ויקימילון ערך מילוני בוויקימילון: **שה"י פה"י** |

* דב סדן, שהי פהי, **לשוננו לעם** כ' (קצ"ח), תשכ"ט

הערות שוליים
------------

1. ↑  הרב מרדכי אליהו, **דרשת פרשת השבוע 161**, ראש חודש אדר - פרשת תרומה תשס"ב.
2. ↑  בן יהוידע, מגילה פרק א', עמוד י'.
3. ↑  ראו זאב בן חיים, "ערכי מילים", **ספר זיכרון לחנוך ילון**, ירושלים תשל"ד, עמ' 58-56; וכן M. Sokoloff, *Dictionary of Jewish Babylonian Aramaic*, Ramat Gan 2002, הערך "שהי".
4. ↑  "20 מובטלים הכריזו שביתת רעב בת"א", **הצופה**, 13 בנובמבר 1945
5. ↑  יוסי ביילין, "חוש הומור והמון אהבת מולדת", דבר, 8 בפברואר 1976
**סמואל "סם" סטולר** (באנגלית **Samuel "Sam" Stoller**;‏ 8 באוגוסט 1915 – 29 במאי 1985) היה אצן אמריקאי-יהודי, שיאן עולם בריצת 60 יארד (1936). חבר נבחרת ארצות הברית באולימפיאדת ברלין (1936), שברגע האחרון, נמנע ממנו ומחברו היהודי מארטי גליקמן לרוץ בריצת השליחים 4x100 מטר, כדי לא להביך את אדולף היטלר, לפי אחת הסברות. בכך לא היו שותפים לזכייה במדליית זהב האולימפית, שבה זכו חבריהם לנבחרת ובהם ג'סי אוונס.

קורות חיים
----------

סטולר גדל בסינסינטי, אוהיו. הוא למד באוניברסיטת מישיגן. חברו ויריבו לריצה ג'סי אוונס שלמד והתאמן באוניברסיטת המדינה של אוהיו ניצח אותו בכל הריצות (יותר מ-20) פרט לאחת.

בתחרות שנערכה בשיקגו ב-20 ביוני 1936 הישווה סטולר את שיא העולם בריצת 100 מטר בתוצאה של 10.3 שניות.

במבחנים האמריקאיים לאולימפיאדת ברלין (1936) שנערכו ביולי סיים סטולר במקום שישי בריצת 100 מטר בתוצאה של 10.8 שניות וניכלל בנבחרת האמריקאית להשתתף בריצת השליחים 4x100 מטר. ברגע האחרון, במשחקים עצמם הוחלפו שני האתלטים היהודים, גליקמן וסטולר, על אף שהתאמנו במשך שבועיים, בשני האצנים המהירים במשחקים, זוכי מדליות הזהב והכסף בריצת 100 מטר ג'סי אוונס וראלף מטקלף, שלא היו אמורים לרוץ בשליחים ואף לא התאמנו לכך. הרביעייה האמריקאית ניצחה בפער גדול בשיא עולם חדש של 39.8 שניות, לפני איטליה (41.1 שניות) וגרמניה (41.2 שניות).

באליפות ארצות הברית שנערכה באותה שנה הוא זכה במדליית ארד בריצת 100 מטר, אחרי ג'סי אוונס (10.4 שניות) וראלף מטקלף (10.6 שניות).

לאחר התקרית במשחקים האולימפיים הוא החליט שלא להשתתף יותר בתחריות ריצה. אך למרות זאת, באליפות המכללות שנערכה ברקלי קליפורניה ב-19 ביוני 1937 הוא זכה במדליית זהב בריצת 100 יארד בתוצאה של 9.7 שניות.

שיאים אישיים
------------

* ריצת 100 יארד: 9.5 שניות (1936)
* ריצת 100 מטר: 10.3 שניות (1936)

ראו גם
------

* יהודים במשחקים האולימפיים

קישורים חיצוניים
----------------

* סמואל סטולר, באתר Track and Field (גברים)
* סמואל סטולר, באתר *Track and Field Statistics* (באנגלית)

הערות שוליים
------------

1. ↑  אליפות ארצות הברית 1936, באתר *Track and Field Statistics* (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* LCCN: n2006063575
* VIAF: 36347802
* WorldCat: lccn-n2006063575

 |
**ברודי ספנסר** (באנגלית: **Brodie Spencer**; נולד ב-6 במאי 2004 בבלפסט שבצפון אירלנד) הוא כדורגלן צפון אירי המשחק בעמדת המגן הימני בקבוצת מאת'רוול מליגת העל הסקוטית, בהשאלה מהאדרספילד טאון, ובנבחרת צפון אירלנד.

קריירת מועדונים
---------------

ספנסר גדל במחלקות הנוער של קליפטונוויל והאדרספילד טאון. ב-9 באוגוסט 2022 ערך את הופעת הבכורה שלו בקבוצה הבוגרת של האדרספילד טאון, בהפסד 4-1 לפרסטון נורת' אנד במסגרת הסיבוב הראשון של גביע הפוטבול ליג לעונת 2022/2023. ב-2 בנובמבר ערך את הופעת הבכורה שלו בפוטבול ליג צ'מפיונשיפ, בהפסד 2-0 לסנדרלנד במסגרת המחזור ה-19 לעונת 2022/2023.

ב-24 באוגוסט 2023 הושאל ספנסר למאת'רוול מליגת העל הסקוטית למשך עונת 2023/2024. ב-26 באוגוסט ערך את הופעת הבכורה שלו במועדון, בניצחון 2-1 על קילמרנוק במסגרת המחזור השלישי בליגה.

קריירה בינלאומית
----------------

ב-5 ביוני 2022 ערך ספנסר את הופעת הבכורה שלו בנבחרת צפון אירלנד, בתיקו 0-0 נגד נבחרת קפריסין במסגרת ליגת האומות 2022/2023.

קישורים חיצוניים
----------------

* פרופיל, באתר Transfermarkt
* פרופיל, באתר Soccerway
* פרופיל, באתר WorldFootball.net
**אונס מְתַקֵּן** (באנגלית: **Corrective rape**) הוא כינוי לפרקטיקה פושעת הנהוגה בדרום אפריקה, ובה גברים מבצעים מעשי אונס בנשים לסביות על מנת "לרפא" או "לטהר" אותן מנטייתן המינית. ברוב המקרים, מדובר בכנופיות המבצעות בנשים אונס קבוצתי. המונח נטבע לראשונה בשנת 2001 על ידי ארגוני זכויות האדם, ואלה מוציאים מאז דו"חות העוקבים אחר התופעה. 

המקרה המפורסם ביותר וזה שהעלה את הסוגיה לסדר היום הציבורי היה של אודי סמליין (Eudy Simelane), שחקנית בנבחרת הכדורגל לנשים של דרום אפריקה ("בויאנה בויאנה"). סמליין, שהייתה לסבית מוצהרת ופעילה למען זכויות להט"ב באפריקה, נרצחה ב-28 באפריל 2008 בדקירות סכין על ידי כנופיה שביצעה בה 'אונס מתקן' בסמוך ליוהנסבורג. דבר הירצחה פורסם בהרחבה בכלי התקשורת באירופה, בדגש על כך שממשלת דרום אפריקה מנסה להסתיר את התופעה ובמשך זמן רב הצליחה להעלים את הרצח מהתקשורת. במשפטם של הרוצחים לא הועלתה לדיון נטייתה המינית של סמליין, על אף שזו היוותה את המניע לאונס הקבוצתי ולרצח. 

בעיתון הבריטי הגארדיאן צוטט מחקר מקיף שנערך בדרום אפריקה בשם "פשעי שנאה: עלייה בממדי האונס המתקן בדרום-אפריקה", ובו נמצא כי 86 אחוזים מהלסביות השחורות במדינה חיות בחשש מתקיפה מינית וכי כל שבוע מתרחשים בממוצע 10 מקרי "אונס מתקן" במדינה. נתונים דומים נמסרו על ידי ארגוני להט"ב במדינה, ואלה מדווחים כי הם נאלצים להתמודד בכל שבוע עם לפחות עשרה מקרים של לסביות שנפלו קורבן לאונס מתקן או ניסיון אונס, וזאת בקייפטאון לבדה. ארגוני הסיוע מעריכים כי באופן כללי, חצי מיליון מקרים של אונס מבוצעים מדי שנה בדרום אפריקה, אולם רק מעטים מהם מסתיימים בהרשעתו של האנס.

ראו גם
------

| עיינו גם בפורטל: |
| --- |
|  | **פורטל להט"ב** |

* אלימות מינית בדרום אפריקה
* הומופוביה
* טיפול המרה
* אלימות נגד נשים
* תרבות אונס

קישורים חיצוניים
----------------

| מיזמי קרן ויקימדיה |
| --- |
| ויקימילון ערך מילוני בוויקימילון: **אנס מתקן** |

* Annie Kelly, "Raped and killed for being a lesbian: South Africa ignores 'corrective' attacks", *The Guardian*, 2009-03-12
* Pumza Fihlani, South Africa's lesbians fear 'corrective rape', BBC, 30 June 2011
* Yolanda Mufweba, "'Corrective rape makes you an African woman'", *Saturday Star*, 2003-11-07
* Reddy, Potgieter and Mkhize, "Cloud over the rainbow nation: 'corrective rape' and other hate crimes against black lesbians", *HSRC Review*, March 2007
* Samira Ahmed, "'Corrective rape' in South Africa", channel4.com, 2009-03-12

הערות שוליים
------------

1. 1 2  דניאל שחק, כוכבת העבר נאנסה ונרצחה כי היא לסבית, אתר חדשות מחלקה ראשונה, 13/03/2009
2. ↑  דרום-אפריקה: אונסים לסביות "כדי לתקן אותן", באתר ynet, 13 במרץ 2009
3. ↑  דרא"פ: לסביות נאנסות כדי ""שיתרפאו", אתר GoGay, ‏15/3/2009
**מחסור בוויטמין A** הוא מצב המתרחש כאשר יש חוסר בוויטמין A בגוף. ויטמין A, הידוע גם בשם רטינול, הוא רכיב תזונתי חיוני הנדרש לתפקוד תקין של העיניים, העור, המערכת החיסונית ואיברים אחרים. מחסור בוויטמין זה עלול להוביל למגוון של בעיות בריאותיות, כולל עיוורון, זיהום ומוות.

תפוצה
-----

מחסור בוויטמין A נפוץ בעיקר במדינות מתפתחות, בהן המקורות התזונתיים של ויטמין A מוגבלים. ההערכה שילדים רבים מושפעים ממחסור בוויטמין A ברחבי העולם, כאשר מחסור בוויטמין A הוא הגורם המוביל בעולם לעיוורון ילדות הניתן למניעה, וכ-250,000 עד 500,000 ילדים מתעוורים מדי שנה ממחסור בוויטמין A בשל תזונה לקויה, כאשר כמחציתם מתים בתוך שנה מאז שהפכו לעיוורים.

תסמינים
-------

תסמינים של מחסור בוויטמין A יכולים לכלול עיוורון לילה, יובש בעיניים ומחלות עור. עיוורון לילה, הידוע גם בשם ניקטלופיה, הוא התסמין השכיח ביותר של מחסור בוויטמין A, והוא חוסר היכולת לראות בבירור באור עמום או בחושך. זה קורה מכיוון שוויטמין A חיוני לתפקוד תקין של הרשתית, האחראית על המרת האור לאותות חשמליים הנשלחים למוח. ככל שהמחסור הופך לחמור יותר, הקרנית עלולה להתייבש, מה שמוביל ליובש בעיניים (אנ'), קסרוזיס של הלחמית והקרנית, והתפתחות נקודות ביטו (אנ').

במקרים חמורים, המחסור עלול להוביל לעיוורון מוחלט, רגישות מוגברת לזיהומים ואף למוות. בנוסף, אנשים עם מחסור בוויטמין A רגישים יותר לזיהומים שונים ולחצבת, שעלולים להוביל לתחלואה ותמותה מוגברת.

הגורם העיקרי למחסור בוויטמין A הוא תזונה חסרת ויטמין A או בטא-קרוטן. בטא-קרוטן נמצא בפירות וירקות, כמו גזר, בטטה, תרד, כרוב וקייל. מזונות אלו עשירים בוויטמין A ובטא-קרוטן, והם מומרים לוויטמין A בגוף. עם זאת, במדינות מתפתחות רבות, התזונה מתבססת לרוב על מזונות כמו אורז ומזון המבוסס על מניהוט מצוי, שהם דלים בוויטמין A ובטא-קרוטן. התזונה הלקויה בשילוב עם גישה לקויה לטיפול רפואי, עלול להוביל לשכיחות גבוהה של מחסור בוויטמין A.

גם הפרעות ספיגה, כגון צליאק או סיסטיק פיברוזיס, יכולות למנוע ספיגה תקינה של ויטמין A. בנוסף, הפרעות גנטיות מסוימות, כגון אבטאליפופרוטאינמיה, יכולות למנוע את ההמרה התקינה של בטא-קרוטן לוויטמין A, מה שמוביל למחסור.

קישורים חיצוניים
----------------

ויקישיתוף מדיה וקבצים בנושא **מחסור בוויטמין A** בוויקישיתוף
* מחסור בוויטמין A, באתר אנציקלופדיה בריטניקה (באנגלית)

הערות שוליים
------------

1. ↑  Vitamin A, Linus Pauling Institute, ‏2014-04-22 (באנגלית)
2. ↑  In Preventing Vitamin A Deficiency, a Little Friendly Bacteria Might Go a Long Way, www.rutgers.edu (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007543711005171
* BnF: cb119647825 (data)
* LCCN: sh85143953

 |
**ארנסט (ארנה) מרטון** (בהונגרית: **Márton Ernő**; שמו העברי: **יחזקאל**; 17 במאי 1896 – 28 באוגוסט 1960) היה רב, משפטן, עורך, היסטוריון ומנהיג יהודי ציוני ברומניה.

חייו
----

ארנסט (יחזקאל) מרטון נולד לויכטה ולמרדכי, רב הקהילה, בדיצ'וסנטמארטון (Dicsőszentmárton,(ברומנית: טרנבן Târnăveni) שבטרנסילבניה, אז חלק מן האימפריה האוסטרו-הונגרית, כיום במחוז טרגו מורש שברומניה.
בהתאם למסורת משפחתו, למד לימודי רבנות, אך במקביל סיים גם לימודי משפטים באוניברסיטת קלוז'.

ארנה מרטון הצטרף לקבוצת מקימי העיתון היהודי בשפה ההונגרית אוי קלט ותוך זמן קצר נבחר להיות העורך הראשי שלו. הוא נשאר בתפקיד זה עד סוף חייו, תחילה בקלוז' ולאחר מלחמת העולם השנייה בתל אביב.

היה ממייסדי המפלגה היהודית הרומנית ונבחר מטעמה, ב-1919, למועצת העיר קלוז' והיה סגן ראש עירייה. ב-1932 נבחר לפרלמנט הרומני.
בעקבות תכתיב וינה צורפה צפון טרנסילבניה להונגריה ב-1940. עקב כך, נאסרה הופעת העיתון אוי קלט ומרטון עבר לבודפשט, כדי לשמש כיו"ר הוועד הפועל של התנועה הציונית ההונגרית.
בעת איסוף יהודי קלוז' במחנה ריכוז לצורך שילוחם להשמדה באושוויץ באביב 1944, סייע לו הקונסול הרומני והבריח אותו ואת משפחתו במכוניתו לשטח רומניה.
הוא השתקע בבוקרשט, שם חידש את קשריו עם הפוליטיקאים הרומנים והכין תוכנית להצלת שארית יהודי הונגריה. לאחר שחרורה הוביל שיירת כלי רכב עם מזון שנועד ליהודים ששרדו.

ב-1946 עלה לארץ ישראל, התיישב בה וחידש את הופעת העיתון "אוי קלט". הוא ייסד את הפדרציה העולמית של יהודי הונגריה והיה נשיאה הראשון. נמנה עם מייסדי המפלגה הפרוגרסיבית.

ארנה מרטון נפטר בה' באלול תש"ך (1960) במערכת העיתון בתל אביב ונטמן בבית העלמין נחלת יצחק. הותיר אחריו את רעייתו, ד"ר גיזלה לבית דויטש, סופרת ומבקרת ספרות, ואת הבן מיכאל.

בירושלים, תל אביב, באר שבע ורחובות נקראו רחובות על שמו.

ספריו (בהונגרית)
----------------

* "ארץ-ישראל במסגרת המדיניות העולמית", 1943
* "סקירה על התיישבות היהודים בהונגריה", 1942
* "המצב העולמי של היהדות והיהודים", 1941
* "עתידו של עם ישראל", 1939
* "הלאום היהודי בטרנסילבניה", 1922,

לקריאה נוספת
------------

* Evreii din România în texte istoriografice (יהודי רומניה בטקסטים היסטוריוגרפיים) אנטולוגיה בהוצאת Hasefer - בוקרשט 2004.
* Evreii din România, Federaţia Comunităţilor Evreieşti din România, Hasefer, Bucureşti, 2008 - יהודי רומניה, הפדרציה של הקהילות היהודיות ברומניה, הוצאת הספר, בוקרשט, 2008. (ברומנית)

קישורים חיצוניים
----------------

* דוד תדהר (עורך), "ד"ר יחזקאל (ארנסט) מרטון", באנציקלופדיה לחלוצי הישוב ובוניו, כרך ז (1956), עמ' 2904

הערות שוליים
------------

1. ↑  ארנה מרטון באתר GRAVEZ

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007265022005171
* LCCN: no2018047419
* VIAF: 316391553
* WorldCat: lccn-no2018047419

 |
**ילדים, מטבח, כנסייה** (בגרמנית: **Kinder, Küche, Kirche**, או **שלושת ה-K-ים**) הוא ביטוי בגרמנית, אשר נועד לתאר את עולמה ותפקידיה של האישה. מניחים כי הביטוי היה בשימוש עוד בחברה של המאה ה-19, בתקופתו של וילהלם השני, קיסר גרמניה. לעיתים, נכתבו שלוש המילים המרכיבות את הביטוי בסדר שונה. כיום, נחשבים הביטוי והשקפת העולם שהוא מייצג למיושנים.

למרות מקורותיו המוקדמים במאה ה-19, הביטוי נתפס כמזוהה עם תקופת הרייך השלישי, אם כי הכנסייה לא הייתה מעניינם. בספטמבר 1934, נאם אדולף היטלר בכנס של ארגון הנשים הסוציאליסטי הלאומי, ובו טען כי "עולמה של האישה הגרמנייה הוא בעלה, משפחתה, ילדיה וביתה". 
התעמולה הנאצית עודדה מדיניות זו של היטלר, במגוון אמצעים. 
בתעמולה הודגשה חשיבות תחומי ה"ילדים" וה"מטבח". הוענק "צלב הכבוד של האישה הגרמנייה" למי שילדה ארבעה ילדים ויותר. לזוגות נשואים טריים ניתנה הלוואה נדיבה, שחלקים הולכים וגדלים ממנה הפכו למענק כספי, ככל שעלה מספר הילדים, ועוד. במקביל, התקיימה אפליית נשים נרחבת בשוק העבודה, נמנעה קבלתן למשרות שנתפסו "גבריות", כגון השירות הציבורי, רפואה ומשפטים, ועוד. לבסוף, בעקבות המחסור בכוח אדם גברי במפעלי הייצור, בשל גיוס ואבדות במלחמת העולם השנייה, ובעקבות הצורך הגובר בציוד צבאי, נדרשו נשים רבות לעבוד במפעלים אלו בתקופת הנאצים.

ב-1967, השתמשה בביטוי זה הפסיכולוגית הפמיניסטית נעמי ויישטיין, כאשר כתבה את הספר "ילדים, מטבח, כנסייה כחוק מדעי: פסיכולוגיה בונה את האישה". כיום, הושגו הישגים רבים בדרך לשוויון של הנשים בחברה. לעיתים, מוחלף כיום חלק מהביטוי, "כנסייה", ב-K אחר, "קריירה" (בגרמנית: **Karriere**), כביטוי לשינוי זה, שחל במציאות של האישה בימינו.

ראו גם
------

* אנטי-פמיניזם
* משפחה פטריארכלית
* תפקידי מגדר
* פמיליזם

לקריאה נוספת
------------

* ‎"Kinder, Küche, Kirche". Süddeutsche Zeitung. 6 January 2010. Retrieved 21 January 2018 (בגרמנית)
* Sylvia Paletschek, "Kinder, Küche, Kirche". In: Étienne François, Hagen Schulze (Hrsg.): Deutsche Erinnerungsorte. Bd. 2. Beck, München 2001, מסת"ב 978-3406-59-142-6, S. 419–433 (Digitalisat)

הערות שוליים
------------

1. ↑  קציעה טביביאן, עידן האימה והתקווה פרקי היסטוריה לחטיבה העליונה: 1870-1970, האוניברסיטה הפתוחה, עמ' 102.
2. ↑  קתרין בנהולד, ניו יורק טיימס, מרקל ניפצה את תקרת הזכוכית, אך נשות גרמניה נשארו מאחור, הארץ, 15.7.19
3. ↑  דוגמאות:

	* Kinder, Küche und Karriere - who cares?, באתר של קרן פרידריך אברט, 21 במרץ 2018 (בגרמנית)
	* Kinder – Küche – Karriere. Acht Frauen erzählen, Vandenhoeck & Ruprecht, 2013 (בגרמנית)
**ציונה פסל** (נולדה ב-4 במרץ 1942) היא עורכת דין ופעילה חברתית בתחום קידום מעמד האישה. בשנים 1984–1989 כיהנה כסגנית ראש עיריית הרצליה.

ביוגרפיה
--------

פסל נולדה בתל אביב ב-4 במרץ 1942 למשפחת מייסטרובסקי. הוריה היו חלוצים שעלו ארצה בשנת 1935 מווילנה ונקלטו על ידי בני מרשק בקיבוץ גבעת השלושה, הם היו ממקימי בית החרושת לנעלים בקיבוץ. בשנת 1938 עברו לתל אביב. ציונה למדה בבת הספר היסודי הדתי שורשים שבתל אביב ולאחר מכן בבית הספר התיכון עירוני ה'. הייתה חניכה ומדריכה בתנועת "המחנות העולים" ומדריכה ב"מכבי הצעיר".

בין השנים 1959–1961 שרתה בצה"ל ביחידת מצ"ח. למדה בבית הספר הגבוה למשפט וכלכלה לתואר ראשון ושני בסוציולוגיה ובמדעי המדינה. בשנת 1974 סיימה לימודי משפטים באוניברסיטה העברית בירושלים והוסמכה כעורכת דין. את ההתמחות עשתה בבית המשפט המחוזי בתל אביב, אצל השופט מקס צ'רנובילסקי.

ב-1978 החלה להרצות במסגרת ויצו ובאותה שנה הקימה בהתנדבות את הלשכה המשפטית של ויצו בהרצליה ובישובים נוספים.
נמנתה עם נושאות הדגל בפעילות של קידום נשים וצמצום הפערים בויצ"ו.

בשנת 1979 נבחרה כיו"ר דור ההמשך של ויצו בהרצליה ובשנת 1982 נבחרה כיו"ר ויצו הרצליה.
במסגרת פעילותה אימץ הסניף את ילדי האסירות בבית סוהר נווה תרצה והיא סייעה בהקמת המקלט לנשים מוכות בניהולה של רות רזניק (לימים כלת פרס ישראל על פועלה זה).

ב-1983 נבחרה לחברת מועצה יחידה במועצה העירונית של הרצליה. הצטרפה, כסיעת יחיד, בלתי מפלגתית, למועצת העיר בראשותו של אלי לנדאו. ב-1984 מונתה לסגנית ראש העיר בפועל והקימה את הוועדה הראשונה בארץ לקידום מעמד האישה במסגרתה שיתפה פעולה עם שדולת הנשים.

במסגרת תפקידיה הציבוריים כסגנית ראש עיר שמשה:

* ראש אגף החינוך, התרבות והרווחה בעיריית הרצליה
* יו"ר חברת מוסדות חינוך (שיקום שכונות ומתנ"סים)
* יו"ר ועדת חינוך
* יו"ר הוועדה לקידום האישה
* יו"ר האגודה לתרבות הדיור
* יו"ר הוועדה לשירותים קהילתיים וחברתיים.

בתום הקדנציה בעירייה פנתה לתחום העסקי והתמחתה בניהול ארגוני. מוסמכת המרכז לניהול בשיתוף של ד"ר יצחק אדיג'ס. ובין השנים 1991–1993 שימשה כמנכ"ל אדיג'ס ישראל בע"מ. כיום, פעילה כמתנדבת מטעם משרד הביטחון למשפחות שכולות.

חיים אישיים
-----------

נשואה לוויליאם פסל, ולהם שני ילדים.

לקריאה נוספת
------------

* "גיבורה מקומית", **דבר**, 13-2-1983
* מאיר אהרוני (עורך), **מי ומי בשרון: ספר האישים והמעש**, 1989.

הערות שוליים
------------
רפאל אבוהב עם הרמטכ"ל יצחק רבין
**רפאל אבוהב** (16 במרץ 1929–18 בינואר 1991) היה מוהל, מלחין, פייטן, חזן, ויוצר ישראלי.

קורות חיים
----------

אבוהב נולד באיסטנבול שבטורקיה ליצחק ורחל. מגיל צעיר נמשך לשירה ולעולם החזנות. כשהיה בן 10 החל לשמש כעוזר חזן בבית הכנסת הגדול בטורקיה. בהגיעו לגיל הנערות החל ללמוד בקונסרבטוריון וסיים את לימודיו בהצטיינות. לאחר שנישא לאשתו קלרה נבחר לחזן הראשי של בית הכנסת הגדול "בית ישראל" באיסטנבול. בכהונה זו שימש למעלה מ-10 שנים.

משבגר עלה לישראל והתיישב בתל אביב עם רעייתו קלרה. לאחר מכן עבר לגור בבני ברק. עבד כמוהל בבית חולים "הקריה" בתל אביב, וכן היה חזן במועצה דתית בתל אביב ושליח ציבור בבית הכנסת הגדול בעיר. במהלך חייו הלחין כ-100 שירים. מבין שיריו הידועים: "בן חמש שנים למקרא", "הוא יברך את החתן והכלה", "א-ל בנה בית המקדש", "כן תחננו אבינו","כי אשמרה שבת", ו"מה אנו מה חיינו" ששר בקביעות. למדו אצלו בין היתר הרב אבי זרקי, יחיאל נהרי ומשה חבושה.

אבוהב שימש כחזן בתפילות ימים נוראים בקהילות בחו"ל. המקום הראשון היה אורוגוואי שבדרום אמריקה, שם הוציא שני תקליטים של קטעי חזנות מובחרים. משם המשיך לארגנטינה, שבה קיבל לאות הוקרה מדליית זהב בצורת שני לוחות הברית. משם המשיך לארצות הברית, היה החזן הראשי בקהילה הספרדית "אמת ושלום" בניו יורק.

בשנת 1974 השתתף אבוהב בקונצרט שנערך בתיאטרון ה'חאן' שבירושלים במסגרת הקונגרס ה-10 של האיגוד הבינלאומי של ספריות למוזיקה. הקונצרט נערך במפגש כל הדתות והשתתפו בו זמרים, חזנים ופייטנים מהעולם היהודי, המוסלמי, הנוצרי ועוד.

ביום חמישי ג' בשבט תשנ"א 18 בינואר 1991, היום השני למלחמת המפרץ, שב לביתו מהשיעור הקבוע בו למד מדי יום חמישי אצל הרב רפאל הילל, כאשר נשמעה האזעקה הראשונה נגד טילים ברחבי הארץ. בהתרגשות שנוצרה, הרב רפאל אבוהב לקה בלבו. כוחות ההצלה לא הורשו לצאת לטיפול, מאחר שהוראות פיקוד העורף (אז- הג"א) אסרו על יציאת כוחות מחשש למתקפה כימית. בנו, הרב יצחק אבוהב ניסה לסייע לשווא, ואבוהב נפטר כשהוא בן 62. מקרה זה עורר פולמוס הלכתי, אשר תועד בספר "נס להתנוסס" על מלחמת המפרץ מאת הרב יצחק זילברשטיין.

אבוהב הותיר אחריו אישה וחמישה ילדים. בתו הגדולה רחל נישאה למקובל הרב נסים פרץ. בנו, יצחק הוא איש חינוך ושליח ציבור ובנו הרב אברהם הוא רב בנתניה.

דיסקוגרפיה
----------

* פרקי חזנות ספרדית
* פרקי חזנות ספרדית
* שירת הבקשות
* תפילה לפרנסה (שירים בסגנון המזרחי, האשכנזי והטורקי)

כמו כן היה שותף לחובבי הבקשות של בית הכנסת אוהבי ציון, שהוציאו את אחת ההקלטות הראשונות של שירת הבקשות. ההקלטה הוצאה לאור על ידי מכון רננות והשתתפו בה כמה מגדולי החזנים של אותה תקופה, כגון משה נר גאון, נסים שלום, ומוני טבעוני.

קישורים חיצוניים
----------------

* רפאל אבוהב, דף שער בספרייה הלאומית
* פרקי חזנות ספרדית
* הספרייה הלאומית
* חברא קדישא תל אביב
* ארכיון רשות השידור
* הרב רוזנבלום על הברית הידועה עם החזן רפאל אבוהב
* מסורת שירת המפטירים
* אתר אבוהב

הערות שוליים
------------

1. ↑  קונצרט בתיאטרון החאן - 1974

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007518792605171
* VIAF: 315205207
* WorldCat (עם VIAF): 315205207

 |
**הספרייה האוניברסיטאית המרכזית בבוקרשט** (ברומנית: **Biblioteca Centrală Universitară din București**) היא ספרייה אקדמית
שנוסדה ב-1891 ונכנסה לשימוש בסיום בנייתה ב-1895, ושוכנת בארמון המוסד האוניברסיטאי קרול הראשון, ברחוב בוטאנו 1, בבוקרשט.

המבנה הוקם על קרקע שנרכשה על ידי קרול הראשון, מלך רומניה ותוכנן על ידי האדריכל הצרפתי פול גוטרו (רו'). ב-1893 הסתיימה הבנייה ובשנתיים הבאות הוכשרה הספרייה. חנוכת הבית נעשתה ב-14 במרץ 1895, בנוכחות המלך. בניהולו של אותו אדריכל הורחב המבנה ב-1911 ונפתח מחדש ב-9 במאי 1914.

במהלך המהפכה הרומנית הוצת מבנה הספרייה ותוכנה נשרף תוך השמדת כחצי מיליון ספרים, מפות נדירות וכ-3,700 כתבי יד ביניהם כתבי יד של גדול הספרות והשירה הרומנית. החל מ-1990 התחילו בבנייה מחדש ובמודרניזציה של הספרייה. בעקבות פרסום קריאות נתרמו יותר ממאה אלף ספרים ברומניה ו-800,000 ספרים מחוץ לרומניה. הפתיחה המחודשת נערכה ב-25 ביוני 2007.

קישורים חיצוניים
----------------

ויקישיתוף מדיה וקבצים בנושא **הספרייה האוניברסיטאית המרכזית בבוקרשט** בוויקישיתוף
* Fundaţia Universitară „Carol I" (ברומנית)

הערות שוליים
------------

1. ↑  Povestea Bibliotecii Centrale Universitare „Carol I", a cărei inaugurare a fost făcută chiar de rege, la 14 martie 1895 (DOCUMENTAR) (ברומנית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007516975005171
* ISNI: 0000 0001 2286 4684
* LCCN: n86103413
* NKC: ko2004238704
* SUDOC: 139508147
* VIAF: 133112977
* WorldCat: lccn-n86103413

 |